বিশ গেরামের গল্প বইটির মূল লক্ষ্য বাংলাদেশের বিভিন্ন অঞ্চল থেকে বহুস্তর-বিশিষ্ট দৈব নমুনা চয়নের ভিত্তিতে বাছাইকৃত ২০টি গ্রামের চার দশকব্যাপী ঘটে যাওয়া আর্থ-সামাজিক রূপান্তর উপস্থাপন করা। সম্পূর্ণভাবে মানুষের নিজস্ব চিন্তাভাবনা বা অনুভূতিকে নির্ভর করে গ্রাম রূপান্তরের এই গল্প উপস্থাপন করা হয়েছে। গল্প তৈরিতে নির্দিষ্ট ছকে বাঁধা কোনো প্রশ্নমালা ছিল না। বেছে নেওয়া হয়েছে এক নবধারামূলক পদ্ধতি - বাড়ির উঠোনে বসে, চায়ের স্টলে আড্ডা দিয়ে কিংবা ক্ষেতের আইল ধরে হাঁটতে হাঁটতে জানতে চাওয়া হয়েছে রূপান্তর নিয়ে মানুষের বক্তব্য।